text: गौरतलब है कि इन पांच में से चार सीटें इस्तीफे की वजह से और एक सीट विधायक के निधन की वजह से खाली हुई थी. शिवमोगा सीट बीएस येदियुरप्पा, बेल्लारी सीट श्रीमुलु और मांड्या सीट सीएस पुट्टाराजू के इस्तीफे के बाद खाली हुई थी. वहीं रामनगर सीट से सीएम कुमारस्वामी के इस्तीफे और जामखंडी सीट कांग्रेस विधायक सिद्धू न्यामगौड़ा के निधन के बपाद खाली हुई थी. शिवमोगा लोकसभा सीट पूर्व मुख्यमंत्री बीएस येदियुरप्पा के विधानसभा चुनाव में शिकारीपुरा से लड़ने के लिए इस्तीफा देने के बाद से खाली हुई थी. इस सीट पर तीन पूर्व मुख्यमंत्रियों के बेटों के बीट लड़ाई है. जहां येदियुरप्पा ने अपने बेटे राघवेंद्र को उम्मीदवार बनाया है. वहीं जेडी (एस) ने पूर्व सीएम ए बांगरप्पा के बेटे मधु बांगरप्पा को उतारा है. वहीं बिहार में बीजेपी की सहयोगी जेडी(यू) ने पूर्व सीएम जेएच पटेल के बेटे महिमा पटेल को उम्मीदवार बनाया है. यह सीट बीजेपी का गढ़ मानी जाती है.